Diogo Jota, în top și pe playstation. Portughezul de la Liverpool e pe primul loc la FIFA.
Diogo Jota de la Liverpool e pe primul loc la FIFA Ultimate Team. Portughezul îi are în echipa sa pe Gullit, Eusebio sau Ronaldo. În primul 11 se regăsesc şi jucători în activitate ca Mbappe sau Varane. Jota lipsește de pe gazon din decembrie, când s-a accidentat la genunchi.
De când s-a accidentat, Diogo Jota de la Liverpool are mai mult timp de Playstation. Şi se descurcă foarte bine. Portughezul în vârstă de 24 de ani e pe primul loc la FIFA Ultimate Team săptămâna asta. Şi a anunţat pe Twitter că va juca până va pierde.În echipa cu care e invincibil până acum joacă alături de legende ale fotbalului precum Eusebio sau Ronaldo. Nu Cristiano, ci Ronaldo brazilianul.Din primul 11 al atacantului transferat de cormorani în 2020 fac parte şi fotbalişti în activitate, precum francezii Mbappe şi Varane. Managerul echipei este Jurgen Klopp, nimeni altul decât antrenorul său de la Liverpool.Diogo Jota s-a accidentat la genunchi în decembrie şi ar putea reveni pe gazon în următoarele săptămâni. Probabil acela va fi şi momentul în care va avea mai puţin timp de consolă, iar alţi pasionaţi de FIFA să-l poată întrece.